In syym Ändi Augschte 2010 erschinene Buech Deutschland schafft sich ab versuecht dr Sarrazin no Meinig vum Spiegel, wu ne Kapitel vum Buches vorab vereffetligt het, syyni These "auf eine breitere statistische Basis zu stellen".[50] Die sin unter anderem vu dr FAZ as "biologistisches Panoptikum" kritisiert wore.[51] Mit syyre Uussage in eme Interview mit dr Welt am Sonntag "Alle Juden teilen ein bestimmtes Gen, Basken haben bestimmte Gene, die sie von anderen unterscheiden"[52] het dr Sarrazin fascht iberall Widerspruch fiirigruefe. Dr Stephan Kramer, dr Generalsekretär vum Zentralrot vu dr Jude z Dytschland, het gsait: "Wer die Juden über ihr Erbgut zu definieren versucht, auch wenn das vermeintlich positiv gemeint ist, erliegt einem Rassenwahn, den das Judentum nicht teilt." Dr Sarrazin het in dr Sändig "Beckmann" erklärt, är heb sich uf dr Artikel "Abrahams Kinder"[53] im Tagesspiegel un e Bricht vu dr New York Times bezoge.[54] In ere schriftlige Erklärig het er derzue d Zytschrifte "Nature" un "American Journal of Human Genetics" zitiert un beduurt, dur e uupräzisi Uusdruckswyys fir Irritatione un Missverständnis gsorgt z haa.[55]